ਗਾਂਧੀ ਗਲੋਬਲ ਫ਼ੈਮਲੀ
ਗਾਂਧੀ ਗਲੋਬਲ ਫੈਮਲੀ ਸੰਯੁਕਤ ਰਾਸ਼ਟਰ ਦਾ ਗਲੋਬਲ ਸੰਚਾਰ ਵਿਭਾਗ ਮਾਨਤਾ ਪ੍ਰਾਪਤ ਸ਼ਾਂਤੀ ਐਨ.ਜੀ.ਓ. ਹੈ ਜੋ ਮਹਾਤਮਾ ਗਾਂਧੀ, ਮਾਰਟਿਨ ਲੂਥਰ ਕਿੰਗ ਜੂਨੀਅਰ ਅਤੇ ਨੈਲਸਨ ਮੰਡੇਲਾ ਦੀ ਵਿਚਾਰਧਾਰਾ ਨੂੰ ਨੌਜਵਾਨਾਂ ਵਿੱਚ ਫੈਲਾਉਂਦੀ ਹੈ। ਇਹ ਆਪਣੇ ਆਪ ਨੂੰ ਜਮੀਨੀ ਪੱਧਰ 'ਤੇ ਦੋਸਤੀ ਵਧਾਉਣ ਨਾਲ ਜੋੜਦਾ ਹੈ ਅਤੇ ਲੋਕਾਂ ਨੂੰ ਦੁਨੀਆ ਭਰ ਦੇ ਲੋਕਾਂ ਨਾਲ ਲੋਕਾਂ ਦੇ ਸੰਪਰਕ ਨੂੰ ਸਥਾਪਿਤ ਕਰਦਾ ਹੈ। ਜੀ.ਜੀ.ਐਫ. ਨੇ ਨੌਜਵਾਨਾਂ ਨੂੰ ਬਹਿਸਾਂ, ਕੁਇਜ਼ਾਂ, ਐਸ.ਡੀ.ਜੀਜ਼, ਲੀਡਰਸ਼ਿਪ ਪ੍ਰੋਗਰਾਮਾਂ, ਸਾਹਸੀ ਯਾਤਰਾਵਾਂ, ਰਾਜ ਅਸੈਂਬਲੀਜ਼ ਅਤੇ ਸੰਸਦ ਵਿਚ ਛੋਟੇ-ਛੋਟੇ ਜਮਹੂਰੀ ਸੈਸ਼ਨਾਂ ਵਰਗੀਆਂ ਗਤੀਵਿਧੀਆਂ ਵਿਚ ਹਿੱਸਾ ਲੈਣ ਲਈ ਸ਼ਾਮਿਲ ਕੀਤਾ। ਜੀ.ਜੀ.ਐਫ. ਦੀ ਇਹ ਸਕੀਮ ਭਾਰਤ ਵਿਚ ਸਕੂਲ, ਕਾਲਜ ਅਤੇ ਯੂਨੀਵਰਸਿਟੀ ਪੱਧਰ 'ਤੇ "ਸਚਾਈ ਅਤੇ ਅਹਿੰਸਾ 'ਤੇ ਸੰਗਮ", "ਗਾਂਧੀ ਮੰਡੇਲਾ ਕ੍ਰਿਕਟ ਪੀਸ ਸੀਰੀਜ਼", "ਸ਼ਾਂਤੀ ਰੈਲੀਆਂ" ਅਤੇ "ਯੂ.ਐਨ. ਕੁਇਜ਼" ਵਰਗੇ ਸਮਾਗਮਾਂ 'ਤੇ ਕੰਮ ਕਰਦੀ ਹੈ। ਜੀ.ਜੀ.ਐਫ. ਦੇਸ਼ ਭਰ ਵਿਚ ਸਥਾਨਕ ਸ਼ਾਂਤੀ ਦੂਤਾਂ ਦੀ ਪਛਾਣ ਕਰਨ ਅਤੇ ਫਿਰਕੂ ਸਦਭਾਵਨਾ ਨੂੰ ਬੜਾਵਾ ਦੇਣ ਅਤੇ ਅੰਤਰ-ਵਿਸ਼ਵਾਸਾਂ ਨੂੰ ਫੈਲਾਉਣ ਵਿਚ ਉਨ੍ਹਾਂ ਦੇ ਯਤਨਾਂ ਨੂੰ ਮਾਨਤਾ ਦੇਣ ਦੀ ਕੋਸ਼ਿਸ਼ ਕਰਦਾ ਹੈ। ਗੈਰ ਸਰਕਾਰੀ ਸੰਗਠਨ ਸੰਯੁਕਤ ਰਾਸ਼ਟਰ ਦੇ ਸਹਿਯੋਗ ਨਾਲ ਵੱਖ ਵੱਖ ਸਮਾਜਿਕ ਜਾਗਰੂਕਤਾ ਪ੍ਰੋਗਰਾਮ ਉਲੀਕਦਾ ਹੈ। ਅਜਿਹਾ ਹੀ ਇਕ ਪ੍ਰੋਗਰਾਮ ਜੋ ਸਥਾਪਨਾ ਅਧੀਨ ਹੈ, ਵਿਚ ਦੇਸ਼ ਦੇ ਹਰੇਕ ਰਾਜ ਦੀ ਰਾਜਧਾਨੀ ਵਿਚ 17 ਸਕੂਲ ਸ਼ਾਮਿਲ ਕੀਤੇ ਗਏ ਹਨ। ਇਸ ਪ੍ਰਾਜੈਕਟ ਦਾ ਉਦੇਸ਼ ਸੰਯੁਕਤ ਰਾਸ਼ਟਰ ਦੇ 17 ਸਥਾਈ ਵਿਕਾਸ ਟੀਚਿਆਂ (ਐਸ.ਡੀ.ਜੀ.) ਦੇ ਸੰਦੇਸ਼ਾਂ ਨੂੰ ਦੇਸ਼ ਦੇ ਵਿਦਿਆਰਥੀ ਭਾਈਚਾਰੇ ਵਿਚ ਫੈਲਾਉਣਾ ਹੈ। ਇਸ ਤੋਂ ਇਲਾਵਾ ਅਜਿਹੇ ਪ੍ਰੋਗਰਾਮਾਂ ਦਾ ਨੀਂਹ ਪੱਥਰ ਨੌਜਵਾਨ ਪੀੜ੍ਹੀ ਨੂੰ ਕਮਿਉਨਟੀ ਭਲਾਈ ਲਈ ਹੱਥ ਮਿਲਾਉਣ ਦੇ ਯੋਗ ਬਣਾਉਣਾ ਹੈ ਅਤੇ ਇਸ ਤਰ੍ਹਾਂ ਵਿਸ਼ਵ ਸ਼ਾਂਤੀ ਨੂੰ ਉਤਸ਼ਾਹਿਤ ਕਰਨਾ ਹੈ।